6 ຄົນ ເສຍຊີວິດ ໃນການໂຈມຕີ ທາງງອາກາດ ຂອງຊາອຸດີ ຢູ່ ເຢເມນ
ມີ 6 ຄົນເສຍຊີວິດ ແລະສະຖານທີ່ມໍລະດົກໂລກ ຂອງສະຫະປະຊາຊາດ ໄດ້ຮັບຄວາມເສຍຫາຍ ໃນການໂຈມຕີ ທາງອາກາດ ຢູ່ເຢເມນ.
ການໂຈມຕີທາງອາກາດພາຍໃຕ້ການນຳພາຂອງຊາອຸດີ ຢູ່ປະ ເທດເຢເມນ ໄດ້ສັງຫານພົນລະເຮືອນ 6 ຄົນ ໃນວັນສຸກວານນີ້ ແລະໄດ້ທຳລາຍຕຶກອາຄານປະຫວັດສາດຢູ່ທີ່ນະຄອນຫລວງ Sana’a ແລະ ອົງການສະຫະປະຊາຊາດ ໄດ້ເລື່ອນເວລາ ໃນ ການເຈລະຈາສັນຕິພາບ ທີ່ມີກຳນົດຈະໄຂຂຶ້ນທີ່ນະຄອນເຈນີ ວາ ແມ່ນກະທັງກ່ອນທີ່ການເຈລະຈາດັ່ງກ່າວຈະເລີ້ມຂຶ້ນດ້ວຍ ຊ້ຳ ລາຍງານຈາກອົງການວັດທະນະທຳຂອງສະຫະປະຊາດ ຫຼືຢູ ແນັສໂກ ກ່າວວ່າ ການໂຈມຕີທາງອາກາດຮອບຫລ້າສຸດ ໄດ້ ທຳລາຍບ້ານເຮືອນສະໄໝໂບຮານຫຼາຍຊັ້ນ ຫໍຄອຍແລະສວນ ທີ່ມີອາຍຸເກົ່າແກ່ເຖິງ 2500 ປີ ຢູ່ທີ່ຄຸ້ມ Al-Qasimi ໃນເຂດເມືອງເກົ່າ ຂອງນະຄອນຫຼວງ ຜູ້ອຳນວຍການຂອງອົງການຢູແນັສໂກໄດ້ປະນາມການທຳລາຍຕຶກອາຄານປະຫວັດສາດ ເຫຼົ່ານີ້ ຊຶ່ງໄດ້ຖືກຮັບຮູ້ໂດຍທາງອົງການຢູແນັສໂກວ່າ ເປັນສະຖານທີ່ມໍລະດົກໂລກ ການ ໂຈມຕີທາງອາກາດໃນວັນສຸກວານນີ້ ແມ່ນເປັນການໂຈມຕີຮອບຫຼ້າສຸດທີ່ມີມາເປັນລຳດັບ ທີ່ໄດ້ສ້າງຄວາມເສຍຫາຍຫຼືທຳລາຍຕຶກອາຄານປະຫວັດສາດ ພິພິດທະພັນແລະໂບຮານ ສະຖານຕ່າງໆ ທັງຢູ່ໃນນະຄອນຫຼວງ Sana’a ແລະຢູ່ໃນເຂດອື່ນໆຂອງປະເທດ ກຳລັງປະສົມຂອງປະເທດອາຣັບ ພາຍໃຕ້ການນຳພາ ຂອງຊາອຸດີ ອາຣາເບຍໄດ້ທຳການ ໂຈມຕີທາງອາກາດ ຢູ່ເຢເມນ ຊຶ່ງເປັນປະເທດທີ່ທຸກຍາກທີ່ສຸດ ໃນພາກຕາເວັນອອກກາງ ນັ້ນມາໄດ້ 11 ອາທິດແລ້ວ ການໂຈມຕີທາງອາກາດແມ່ນໄດ້ແນເປົ້າໝາຍໃສ່ພວກກະບົດ Houthi ຊຶ່ງເປັນກຸ່ມກຳລັງກະບົດທີ່ສຳຄັນສຸດທີ່ໄດ້ຮັບການສະໜັບສະໜຸນໂດຍອີຣ່ານ ກຳລັງປະສົມຂອງປະເທດອາຣັບກ່າວວ່າການໂຈມຕີທາງອາກາດແມ່ນແນໃສ່ແຕ່ເປົ້າໝາຍ ທາງທະຫານທໍ່ນັ້ນ ແຕ່ອົງການອະນາໄມໂລກກະປະມານວ່າ ບັນຫາຂັດແຍ້ງນີ້ໄດ້ສັງຫານ ປະຊາຊົນໄປແລ້ວຫຼາຍກວ່າ 2500 ຄນ ແລະມີຜູ້ໄດ້ຮັບບາດເຈັບອີກ 11000 ຄົນ